BRR ขาขึ้นรอบใหม่!
ราคาหุ้นบนกระดานของ BRR มีการขยับขึ้นรอบใหม่ สอดคล้องกับแผนธุรกิจปี 64 ที่เดินหน้าสร้างมูลค่าเพิ่มให้แก่ธุรกิจน้ำตาล พร้อมบริหารจัดการต้นทุนการผลิต
ราคาหุ้นบนกระดานของ BRR มีการขยับขึ้นรอบใหม่ สอดคล้องกับแผนธุรกิจปี 64 ที่เดินหน้าสร้างมูลค่าเพิ่มให้แก่ธุรกิจน้ำตาล พร้อมบริหารจัดการต้นทุนการผลิต
20 มี.ค. 2564

คุณค่าบริษัท
หากดูราคาหุ้นบนกระดานของบริษัท น้ำตาลบุรีรัมย์ จำกัด (มหาชน) หรือ BRR มีการขยับขึ้นรอบใหม่ ล่าสุดราคาขึ้นมาแตะ 4.26 บาท สอดคล้องไปกับแผนธุรกิจปี 2564 ที่เดินหน้าสร้างมูลค่าเพิ่มให้แก่ธุรกิจน้ำตาล พร้อมบริหารจัดการต้นทุนการผลิตให้มีประสิทธิภาพสูงสุด หวังเก็บเกี่ยวรายได้สูงสุดในจังหวะราคาตลาดโลกทำนิวไฮรอบ 4 ปี รับจังหวะเศรษฐกิจโลกฟื้นตัวหนุนการบริโภคเพิ่ม พร้อมนำสิ่งเหลือจากการปลูกอ้อยและการผลิตน้ำตาลต่อยอดสู่ผลิตภัณฑ์บรรจุภัณฑ์จากชานอ้อย หนุนศักยภาพการเติบโตของบริษัทอย่างยั่งยืน
พร้อมมีการประเมินว่าปีนี้จะเป็นปีที่ดีของกลุ่มธุรกิจ BRR ทั้งกลุ่มธุรกิจหลักอย่างน้ำตาลที่มีแผนสร้างมูลค่าเพิ่มเพื่อเก็บเกี่ยวรายได้ที่ดีจากช่วงราคาน้ำตาลขาขึ้น และนำสิ่งเหลือจากการปลูกอ้อยและการผลิตน้ำตาลไปสร้างธุรกิจบรรจุภัณฑ์จากชานอ้อย
นอกจากนี้ ภาพรวมการผลิตน้ำตาลของกลุ่มรอบปีการผลิต 2563/2564 นั้น คาดว่าจะมีปริมาณอ้อยเข้าหีบ 1.75 ล้านตันอ้อย และมีผลผลิตน้ำตาลต่อตันอ้อย (ยีลด์) อยู่ที่ 122 กิโลกรัมต่อตันอ้อย สูงกว่าค่าเฉลี่ยโดยรวมของอุตสาหกรรมอยู่ที่ 111 กิโลกรัมต่อตัน ซึ่งถือเป็นจุดแข็งของกลุ่มธุรกิจน้ำตาลของ BRR พร้อมแผนสร้างมูลค่าให้แก่ธุรกิจน้ำตาลเพิ่มอัตราการทำกำไรต่อหน่วยที่ดีขึ้น ส่งผลดีต่อภาพรวมการดำเนินธุรกิจของ BRR เติบโตได้ดีอย่างต่อเนื่อง
ส่วนกลุ่มธุรกิจบรรจุภัณฑ์จากชานอ้อย ประเมินว่ามีแนวโน้มเติบโตที่ดีในระยะยาว หลังสถานการณ์ COVID-19 ทั่วโลกมีทิศทางที่ดีขึ้น โดยบริษัทเร่งทำตลาดเพื่อตอบสนองความต้องการลูกค้า โดยมองว่าธุรกิจดังกล่าวทำให้ BRR ต่อยอดสร้างรายได้ที่ดีและช่วยบริหารความเสี่ยงจากการพึ่งพาการผลิตน้ำตาลเพียงอย่างเดียว
อย่างไรก็ตามบริษัทตั้งเป้ารายได้ปี 2564 จะเติบโตไม่ต่ำกว่า 18%
ส่วนผลการดำเนินงานที่ผ่านมาในปี 2563 สิ้นสุดวันที่ 31 ธันวาคม 2563 บริษัทพลิกกลับทำกำไรสุทธิ 6.17 ล้านบาท จากงวดเดียวกันของปีก่อนขาดทุนสุทธิ 511.77 ล้านบาท ถือเป็นการทำผลประกอบการเทิร์นอะราวนด์ อันเนื่องจากการบริหารจัดการด้านต้นทุนการผลิตน้ำตาลที่มีประสิทธิภาพ
สิ่งสำคัญ ทางคณะกรรมการบริษัทมีมติอนุมัติการจ่ายเงินปันผลจากกำไรสะสม โดยมีอัตราการจ่ายปันผลเป็นเงินสดหุ้นละ 0.06 บาท ซึ่งวันที่ไม่ได้รับสิทธิปันผล หรือขึ้นเครื่องหมาย (XD) วันที่ 13 พ.ค. 2564 ส่วนวันที่จ่ายปันผล 28 พ.ค. 2564
ดังนั้นหลังจากนี้อาจมีโอกาสเห็นราคาหุ้นปรับตัวขานรับไปกับราคาน้ำตาลขาขึ้น!!!
…
ผู้ถือหุ้นรายใหญ่
รายชื่อกรรมการ